INSET บูม! คว้างานใหม่ 141 ลบ. ดัน “แบ็กล็อก” พุ่ง 2 พันลบ. ย้ำรายได้ปีนี้โต 20%
INSET ยุคทอง Data Center เซ็นรับงานใหม่ 2 โครงการ 141 ลบ. ดัน Backlog พุ่งกว่า 2 พันลบ. มั่นใจผลงานปี 65 รายได้โต 15-20% ตามนัด ดันผลงาน “ออลไทม์ไฮ” ต่อเนื่อง
INSET ยุคทอง Data Center เซ็นรับงานใหม่ 2 โครงการ 141 ลบ. ดัน Backlog พุ่งกว่า 2 พันลบ. มั่นใจผลงานปี 65 รายได้โต 15-20% ตามนัด ดันผลงาน “ออลไทม์ไฮ” ต่อเนื่อง
26 เม.ย. 2565

นายศักดิ์บวร พุกกะณะสุต กรรมการผู้จัดการ บริษัท อินฟราเซท จำกัด (มหาชน) หรือ INSET เปิดเผย บริษัทฯได้รับงานโครงการจัดหา Modular Data Center  และอุปกรณ์ Bare Metal Machine/ Network System พร้อม Open Stack platform สำหรับโครงการ Vayu Ready ( Vayu-R) ในรูปแบบ Public Cloud มูลค่า  63,665,000 บาท (รวมภาษีมูลค่าเพิ่ม)
โดยมีบริษัท กรุงไทยคอมพิวเตอร์เซอร์วิสเซส จำกัด เป็นผู้ว่าจ้าง และโครงการจัดซื้ออุปกรณ์ศูนย์คอมพิวเตอร์ (Data Center) พร้อมติดตั้งระบบประกอบไปด้วย ระบบไฟฟ้าและสื่อสาร ระบบปรับอากาศและระบายอกาศ ระบบสุขาภิบาลและดับเพลิง งานสถาปัตยกรรม และงาน System Integrated Test สำหรับงานระบบประกอบศูนย์คอมพิวเตอร์ทั้งหมด มูลค่า 77,650,000 บาท (รวมภาษีมูลค่าเพิ่ม) โดยมีราชวิทยาลัยจุฬาภรณ์ เป็นผู้ว่าจ้าง โดยทั้ง 2 โครงการมีระยะเวลาดำเนินงานไม่เกิน 180 วัน
“ต้องขอขอบคุณทีมผู้บริหาร บริษัท กรุงไทยคอมพิวเตอร์เซอร์วิสเซส จำกัด และราชวิทยาลัยจุฬาภรณ์ ที่ให้ความไว้วางใจ INSET ให้เป็นผู้จัดหาอุปกรณ์ และติดตั้งในครั้งนี้ ซึ่งสะท้อนให้เห็นความเชื่อมั่นที่มีต่อบริษัทฯ ผลักดันให้งานมือรอรับรู้รายได้ (Backlog) กว่า 2,000 ล้านบาท”นายศักดิ์บวร กล่าว
โดยในปีนี้ INSET ตั้งหมายรายได้ปีนี้ เติบโต 15-20% โดยได้รับปัจจัยบวกสนับสนุนจากงานด้านศูนย์ Data Center และระบบ Cloud Service ทำให้ผู้ให้บริการที่เร่งขยายและพัฒนา เพื่อรองรับกับการใช้งานที่เพิ่มขึ้นในปัจจุบันเป็นเท่าตัว ซึ่งจะทำให้ INSET มีโอกาสได้รับงานอย่างต่อเนื่อง รวมถึงมีงานประมูลไม่ต่ำกว่า 2,000 ล้านบาท ที่จะผลักดันให้ผลงานในปีนี้เติบโตได้ตามเป้าตามที่วางไว้
นายศักดิ์บวร กล่าวอีกว่า แผนการดำเนินงานในช่วงที่เหลือของปีนี้ บริษัทฯพร้อมเข้าร่วมประมูลโครงการภาครัฐ และเอกชนอย่างต่อเนื่อง โดยเฉพาะงานสร้างศูนย์ Data Center ที่มีความต้องการใช้งานมากขึ้น ซึ่งที่ผ่านมาบริษัทฯได้ลงนามบันทึกข้อตกลงเบื้องต้น (MOU) ในงาน Data Center ในโครงการ EEC Data Center เพื่อรองรับการใช้งาน Data และคลาวด์ที่สูงมากขึ้น อีกทั้ง ยังอยู่ระหว่างรองานประมูลไม่ต่ำกว่า 2,000 ล้านบาท และโอกาสได้งานอีกหลายโครงการ ผลักดันผลการดำเนินงานเติบโตอย่างแข็งแกร่ง สร้างสถิติสูงสุดใหม่ต่อเนื่อง